《去春达善分碧桃移植篆畦今春已作蕊达善前有见过之约偶立花下口占寄之 其二》
宋代·舒岳祥

前年花在玉堂日，偶和成编竞出奇。今日篆畦同寂寞，碧桃无语我无诗。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。